**H O T Ă R Â R E**

**privind aprobarea modului de valorificare a masei lemnoase din**

**zona de siguranţă a drumului judeţean 109A de pe raza Comunei Vultureni**

Consiliul Judeţean Cluj întrunit în şedinţă ordinară;

Având în vedere la Proiectul de hotărâre nr. 65 din 13.04.2021 privind aprobarea modului de valorificare a masei lemnoase din zona de siguranţă a drumului judeţean 109 A de pe raza Comunei Vultureni, propus de Preşedintele Consiliului Judeţean Cluj, domnul Alin Tişe, însoţit de Referatul de aprobare cu nr. 11.405/26.03.2021; Raportul compartimentului de resort din cadrul aparatului de specialitate al Consiliului Judeţean Cluj cu nr. 11.410/26.03.2021 și de Avizul cu nr. 11.405 din 14.05.2021 adoptat de Comisia de specialitate nr. 4 în baza art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de Hotărârea Comitetului Judeţean pentru Situaţii de Urgenţă Cluj nr. 8/2021

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin (1) lit. c) și alin. (4) lit. b) din Ordonanță de urgență a Guvernului nr. 57/2019 privind Codul administrativ, cu modificările și completările ulterioare;
* art. 14-16, ale art. 22 și ale art. 40 alin. (1) din Ordonanţa Guvernului nr. 43/1997 privind regimul drumurilor, republicată, cu modificările şi completările ulterioare;
* art. 6 alin. (3) și ale art. 60 alin. (4) și alin. (5) lit. c) din Legea privind Codul Silvic nr. 46/2008, republicată, cu modificările și completările ulterioare;
* art. 3 lit. e), ale art. 7 lit. d) și ale art. 8 alin. (1) din Legea privind reglementarea şi administrarea spaţiilor verzi din intravilanul localităţilor nr. 24/2007, republicată, cu modificările și completările ulterioare;
* Hotărârii Guvernului nr. 715/2017 pentru aprobarea Regulamentului de valorificare a masei lemnoase din fondul forestier proprietate publică, cu modificările și completările ulterioare;

În temeiul competenţelor stabilite prin art. 182 alin. (1) şi art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare:

**h o t ă r ă ş t e:**

**Art. 1.** Se aprobă ca masa lemnoasă recoltată pentru înlăturarea efectelor situației de urgență din zona de siguranţă a drumul judeţean 109A de pe raza Comunei Vultureni, să fie valorificată ca “lemn fasonat” și posibilitatea de vânzare prin licitație publică cu strigare.

**Art. 2.** Preţul de pornire la licitaţia publică precizată la art. 1 se stabilește prin documentația de licitație, pornind de la preţul mediu al masei lemnoase stabilit prin actele de punere în valoare emise de autoritatea silvică competentă în acest sens.

**Art. 3.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare a Domeniului Public şi Privat al Judeţului Cluj.

**Art. 4.** Prezenta hotărâre se comunică Direcţiei de Administrare a Domeniului Public şi Privat al Judeţului Cluj, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe www.cjcluj.ro.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 66 din 22 aprilie 2021**

*Prezenta hotărâre a fost adoptată cu 31 de voturi “pentru”, fiind astfel respectate prevederile legale privind majoritatea de voturi necesară.*